મર્ડર મિસ્ટ્રી કે થ્રિલર ઘણો અઘરો વિષય છે. તેમાં ચૂસ્ત એડિટિંગ, મજબૂત સ્ટોરી લાઈન તેમજ ચોંકાવનારા ટ્વીસ્ટ અને ટર્ન હોવા જોઈએ. આ પ્રકારનો વિષય હાથમાં લેવો એ ડિરેક્ટર નીરજ જોશીની હિંમતભર્યું પગલું કહી શકાય. 2 કલાક 17 મિનિટની આ ફિલ્મ ‘કેશ ઓન ડિલિવરી’માં એકપણ ગીત નથી. મજબૂત સ્ક્રીનપ્લે આ ફિલ્મનું જમાપાસું બની રહ્યું છે. ફિલ્મની આખી ટીમે ઘણું સારું કામ કર્યું છે, અને એટલે જ દર્શકોને બાંધી રાખવામાં ફિલ્મ સફળ રહી છે. ફિલ્મના ચેઝ સીન્સ અને આઉટડોરમાં ફિલ્માવાયેલા સીન્સ દર્શકોને ઘણા પસંદ આવશે.